Piedone îl ironizează pe Ciolacu: Văd c-ai mai albit în ultima lună! Stresat? Ești bine?
Candidatul PUSL la Primăria Capitalei, Cristian Popescu Piedone, i-a transmis duminică un mesaj ironic premierului Marcel Ciolacu. Într-o postare pe Facebook, el afirmă că vede cât s-a albit șeful PSD în ultima lună și îl întreabă dacă este stresat. Piedone a adăugat că l-ar invita pe Ciolacu la masă, să mănânce pește împreună, însă îl preferă cu usturoi și n-ar vrea acesta „să facă alergie”.